Xalqaro futbol federatsiyasi - FIFA mamlakat milliy jamoalarining 11 iyun holatiga ko‘ra yangi reyting jadvalini e’lon qildi. Pandemiya sababli milliy jamoalar o‘yin o‘tkazmagani bois, reyting o‘zgarishsiz qoldi. O‘zbekiston milliy jamoasi ro‘yxatning 85-pog‘onasidan joy olgan. Osiyo milliy jamoalari o‘rtasida bu 12-ko‘rsatkichdir. Markaziy Osiyo jamoalari orasida esa eng yaxshi natijadir. OFKga a’zo federatsiyalar orasida Yaponiya milliy jamoasi peshqadam sanaladi - 28-o‘rin. Eron va Janubiy Koreya esa bu borada uchlikda qolgan. Dunyo reytingida avvalgi oyda bo‘lganidek Belgiya, Fransiya va Braziliya milliy jamoalari yetakchilik qilmoqda. Kuchli o‘nlik bilan tanishing:  1. Belgiya — 1765 ochko  2. Fransiya — 1733  3. Braziliya — 1712  4. Angliya — 1661  5. Urugvay — 1645  6. Xorvatiya — 1642  7. Portugaliya — 1639  8. Ispaniya — 1636  9. Argentina — 1623  10. Kolumbiya — 1622.